Document ID: /roh_data/filtered/fineweb-2-filterrobots_roh.jsonl.gz/49674

Radund 60 participantas e participants piglian part al curs da rumantsch a Samedan. Blers dad els han in’abitaziun da vacanzas en Engiadin’Ota e vulan emprender il puter per pudair communitgar culs indigens en la lingua materna. Quai saja er la sfida per la magistra Victoria Mosca – la pronunzia saja il pli difficil er per mussar.
Pazienza, curaschi e perseveranza
Sper blers exercizis variads saja tenor la pedagoga il pli impurtant d’avair pazienza, curaschi e perseveranza. Al cumenzament saja il meglier da far frasas simplas e curtas, e da betg avair tema da discurrer. Er sch'ils Rumantschs hajan pazienza e laschan discurrer or ils principiants saja gidà bler.
RR actualitad 07:00